Document ID: 31993L0047

31993L0047
L 203/24
SLUŽBENI LIST EUROPSKE UNIJE
22.06.1993.
ŠESNAESTA DIREKTIVA KOMISIJE 93/47/EEZ
od 22. lipnja 1993.
o prilagodbi tehničkom napretku priloga II., III., V., VI. i VII. Direktivi Vijeća 76/768/EEZ o usklađivanju zakonodavstava država članica u odnosu na kozmetičke proizvode
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Direktivu Vijeća 76/768/EEZ od 27. srpnja 1976. o usklađivanju zakonodavstava država članica u odnosu na kozmetičke proizvode (1) kako je zadnje izmijenjena Direktivom 92/86/EEZ (2), a posebno njezin članak 8. stavak 2.,
budući da se na temelju sada dostupnih informacija neki ultraljubičasti filtar, s jedne strane može definitivno dozvoliti, dok se s druge strane neke privremeno dozvoljene tvari, konzervansi i ultraljubičasti filtri, moraju definitivno zabraniti ili dozvoliti u daljnjem, određenom vremenskom razdoblju;
budući da je sa stanovišta zaštite javnog zdravlja potrebno zabraniti uporabu 4-amino-2-nitrofenola;
budući da se na temelju najnovijih znanstvenih i tehničkih istraživanja uporaba stroncijeva peroksida i fenolftaleina može dozvoliti uz određena ograničenja i obvezu da se zdravstvena upozorenja moraju uvrstiti na etiketu;
budući da se na temelju najnovijih znanstvenih i tehničkih istraživanja 3-imidazol-4-ilakrilna kiselina i njeni etil esteri smiju rabiti kao ultraljubičasti filtri do 30. srpnja 1994. u kozmetičkim proizvodima uz određena ograničenja i uvjete;
budući da su mjere predviđene ovom Direktivom u skladu s mišljenjem Odbora za prilagodbu direktiva tehničkom napretku radi uklanjanja tehničkih prepreka u trgovanju kozmetičkim proizvodima,
DONIJELA JE OVU DIREKTIVU:
Članak 1.
Direktiva 76/768/EEZ ovime se mijenja kako slijedi:
1.
u Prilogu II. dodaje se sljedeći broj:
412. 4-amino-2-nitrofenol”;
2.
u Prilogu III., dijelu 1.:
(a)
referentnim brojevima 8, 9 i 10 u stavku (b) stupca (f) treba dodati rečenicu: „Nositi odgovarajuće rukavice”;
(b)
referentnom broju 12 u stupcu (f) treba dodati rečenicu: „(a) Nositi odgovarajuće rukavice”;
3.
u Prilogu III., dijelu 2. dodaju se sljedeći referentni brojevi:
a
b
c
d
e
f
g
„1
Stroncijev peroksid
Profesionalni pripravci za njegu kose, nakon uporabe se isperu
4,5 % računato kao stroncij u pripravcima koji su pripravljeni za uporabu
Svi pripravci moraju zadovoljavati zahtjeve o razvijanju vodikovog peroksida
-
Samo za profesionalnu uporabu
-
Ne smije doći u doticaj s očima
-
Ako proizvod dođe u doticaj s očima, odmah ih isprati.
30.6.1994.”
a
b
c
d
e
f
g
„3
Fenolftalein (*) [3,3-bis(4-hidroksifenil)ftalid]
Pasta za zube
0,04 %
30.6.1994.”
4.
u Prilogu V. se referentnom broju 5 iza riječi „Prilog III. (dio 1.)” dodaje sljedeće: „stroncijev peroksid pod uvjetima propisanima u referentnom broju 1 u dijelu 2. Priloga III., …”;
5.
u Prilogu VI., dijelu 2., „30. lipanj 1993.” se zamjenjuje s „30. lipanj 1994.” u referentnim brojevima 2, 15, 16, 21, 26, 27, 28, 29, 30;
6.
u Prilogu VII., dijelu 1.:
(a)
dodaje se sljedeći referentni broj:
a
b
c
d
e
„8
1-(4-tert-butilfenil)-3-(4-metoksifenil)propan-1,3-dion
5 %”
(b)
briše se referentni broj 5;
7.
u Prilogu VII., dijelu 2.:
(a)
dodaje se sljedeći referentni broj:
a
b
c
d
e
f
„33
3-imidazol-4-ilakrilna kiselina i njezin etilni ester
2 % (iskazano kao kiselina)
30.6.1994.”
(b)
briše se referentni broj 31;
(c)
„30. lipanj 1993.” se zamjenjuje s „30. lipanj 1994.” u referentnim brojevima 2, 5, 6, 12, 13, 17, 24, 25, 26, 28, 29, 32;
Članak 2.
1. Bez obzira na dozvoljene datume navedene u članku 1., države članice poduzimaju sve potrebne mjere kako bi osigurale da od 1. srpnja 1994., u slučaju tvari navedenih u članku 1., ni proizvođači niti uvoznici sa sjedištem u Zajednici ne stave na tržište proizvode koji ne udovoljavaju zahtjevima ove Direktive.
2. Države članice poduzimaju sve potrebne mjere da se proizvodi navedeni u stavku 1., ako sadrže tvari navedene u članku 1., ne prodaju ili isporučuju krajnjem potrošaču nakon 30. lipnja 1995., ako ne udovoljavaju zahtjevima ove Direktive.
Članak 3.
1. Države članice donose zakone i druge propise potrebne za usklađivanje s ovom Direktivom najkasnije do 30. lipnja 1994. One o tome odmah obavješćuju Komisiju.
2. Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
3. Države članice Komisiji dostavljaju tekst odredaba nacionalnog prava koje donesu u području na koje se odnosi ova Direktiva.
Članak 4.
Ova je Direktiva upućena državama članicama.
Sastavljeno u Bruxellesu 22. lipnja 1993.

Labels: 7
1
15